**Petek, 27. 3. 2020**

**MATEMATIKA**

**TEHTANJE - PREVERJANJE ZNANJA**

Ime in priimek: Razred:

Datum:

Podpis enega od staršev:

**Učni cilji, zajeti v nalogah:**

* Učenec primerja, pretvarja količine in računa z njimi.

**Pretvori.**

|  |  |
| --- | --- |
| 5 dag = \_\_\_\_\_ g | 17 dag 5 g = \_\_\_\_\_\_ g |
| 40 dag = \_\_\_\_\_ g | 91 dag 1 g = \_\_\_\_\_\_ g |
| 260 g = \_\_\_\_\_ dag | 600 dag = \_\_\_\_ kg |
| 89 g = \_\_\_\_ dag \_\_\_\_ g | 543 dag = \_\_\_\_ kg \_\_\_\_ dag |
| 5 t = \_\_\_\_\_\_\_ kg | 4 t 263 kg = \_\_\_\_\_\_\_ kg |
| 6 t 500 kg = \_\_\_\_\_ kg | 7 t 20 kg = \_\_\_\_\_\_\_ kg |

\_\_/\_\_

**Oglej si sliko in obkroži črko pred pravilno trditvijo.**

 

A Osebna tehtnica najverjetneje prikazuje maso novorojenčka.

B Osebna tehtnica najverjetneje prikazuje maso učenca 4. razreda.

C Osebna tehtnica najverjetneje prikazuje maso najstnika.

Č Osebna tehtnica najverjetneje prikazuje maso odraslega moškega.

D Prikazu na sliki ne ustreza nobena od trditev.

 \_\_/\_\_

**Oglej si tehtnico in obkroži črki pred pravilnima trditvama.**



A Tehtnica kaže več kot 3 kg.

B Tehtnica kaže manj kot 2 kg.

C Tehtnica kaže približno 340 dag.

Č Tehtnica kaže manj kot $\frac{1}{2}$ kg.

D Tehtnica kaže manj kot 1 gram.

E Tehtnica kaže manj kot $\frac{1}{4}$ kg.

 \_\_/\_\_

**Oglej si sliko in dopolni poved.**

 

Če je masa okrogle ploščice 2 kg, je masa kvadratne ploščice …………… g.

 \_\_/\_\_

**Oglej si sliko in dopolni poved.**

 

Če je masa kvadratne ploščice 100 g, je masa trikotne ploščice ………… dag.

\_\_/\_\_

**Reši besedilno nalogo.**

Jerca je stehtala vse predmete iz svoje puščice. Rdeč in moder kemični svinčnik sta tehtala vsak

po 15 g. Nalivnik je tehtal 2 dag, svinčnik 1 dag 8 g, brisalec 12 g in radirka 1 dag. Prazna puščica je tehtala 125 g.

Koliko dag sta tehtala kemična svinčnika?

Koliko g sta tehtala svinčnik in radirka?

Koliko g manj kot 1 kg je tehtala polna puščica?

Odgovor: ………………………………………………………………………………………………………

Odgovor: ………………………………………………………………………………………………………

Odgovor: ………………………………………………………………………………………………………

\_\_/\_\_

REŠITVE PREVERJANJA ZNANJA

**TEHTANJE - PREVERJANJE ZNANJA - REŠITVE**

**Pretvori.**

|  |  |
| --- | --- |
| 5 dag = 50 g | 17 dag 5 g = 175 g |
| 40 dag = 400 g | 91 dag 1 g = 911 g |
| 260 g = 26 dag | 600 dag = 6 kg |
| 89 g = 8 dag 9 g | 543 dag = 5 kg 43 dag |
| 5 t = 5000 kg | 4 t 263 kg = 4263 kg |
| 6 t 500 kg = 6500 kg | 7 t 20 kg = 7020 kg |

\_\_/\_\_

**Oglej si sliko in obkroži črko pred pravilno trditvijo.**

 

A Osebna tehtnica najverjetneje prikazuje maso novorojenčka.

B Osebna tehtnica najverjetneje prikazuje maso učenca 4. razreda.

C Osebna tehtnica najverjetneje prikazuje maso najstnika.

Č Osebna tehtnica najverjetneje prikazuje maso odraslega moškega.

D Prikazu na sliki ne ustreza nobena od trditev.

 \_\_/\_\_

**Oglej si tehtnico in obkroži črki pred pravilnima trditvama.**



A Tehtnica kaže več kot 3 kg.

B Tehtnica kaže manj kot 2 kg.

C Tehtnica kaže približno 340 dag.

Č Tehtnica kaže manj kot $\frac{1}{2}$ kg.

D Tehtnica kaže manj kot 1 gram.

E Tehtnica kaže manj kot $\frac{1}{4}$ kg.

 \_\_/\_\_

**Oglej si sliko in dopolni poved.**

Če je masa okrogle ploščice 2 kg, je masa kvadratne ploščice 1000 g.

\_\_/\_\_

**Oglej si sliko in dopolni poved.**



Če je masa kvadratne ploščice 100 g, je masa trikotne ploščice 35 dag.

 \_\_/\_\_

**Reši besedilno nalogo.**

Jerca je stehtala vse predmete iz svoje puščice. Rdeč in moder kemični svinčnik sta tehtala vsak

po 15 g. Nalivnik je tehtal 2 dag, svinčnik 1 dag 8 g, brisalec 12 g in radirka 1 dag. Prazna puščica je tehtala 125 g.

Koliko dag sta tehtala kemična svinčnika?

Koliko g sta tehtala svinčnik in radirka?

Koliko g manj kot 1 kg je tehtala polna puščica?

Odgovor: Tehtala sta 3 dag.

Odgovor: Tehtala sta 28 g.

Odgovor: Tehtala je 785 g manj kot 1 kg.

Oceni svoje znanje. Si zadovoljen z rezultatom? Moraš še kaj povaditi?

**LIKOVNA UMETNOST**

Katero žival si narisal/a prejšnji teden? Ali veš, da je tudi slikar Zoran Mušuč rad upodabljal živali? Konjičke. Osličke.





**Zoran Mušič. Kdo je to?**

V mislih potuj iz Renč v Bukovico. Ustaviš se pred kulturnim domom, v katerem je tudi sedež občine Renče – Vogrsko.

Na pročelju zgradbe visi pano s konjički in napis DVORANA ZORANA MUŠIČA.

Vstopiš v zgradbo. Najprej zagledaš vhod v veliko dvorano Angela Mlečnika, stopiš par korakov naprej, zaviješ levo in po nekaj metrih si pred malo dvorano Zorana Mušiča.

Oooooo, saj res ! **Kdo je Zoran Mušič?**

**Zoran Mušič** je [slovenski](https://sl.wikipedia.org/wiki/Slovenci) [slikar](https://sl.wikipedia.org/wiki/Slikar), [grafik](https://sl.wikipedia.org/wiki/Grafik) in [risar](https://sl.wikipedia.org/wiki/Risar). Rodil se je [12. februar](https://sl.wikipedia.org/wiki/12._februar)ja  [1909](https://sl.wikipedia.org/wiki/1909) v  Bukovici. Izračunaj, koliko bi bil star, če bi še živel? Umrl je  [25. maj](https://sl.wikipedia.org/wiki/25._maj)a [2005](https://sl.wikipedia.org/wiki/2005).  Koliko je bil star, ko je umrl?

Ko je bil Zoran star pet let, se je začela 1. svetovna vojna. Njegov oče, ki je bil slovenski učitelj, je bil poklican v vojsko. Leto kasneje, 1915, se je začela Soška fronta, tudi v naših krajih so potekali hudi boji med državama Avstroogrska in Italija. Družino Mušič so tako kot številne družine izgnali iz vasi. Zoran se je skupaj z mamo in bratom preselil v vas blizu Velenja. Ko se je vojna končala, se je družina vrnila. Toda Primorsko je zasedla Italija. Slovenščina je bila prepovedana. Slovenski učitelji so bili izgnani skupaj z družinami in v šole so prišli italijanski učitelji. Družina Mušič se je preselila na Koroško od tam na Štajersko. ( Pokaži na zemljevidu, kje v Sloveniji so te pokrajine.)

Zoran je rad likovno ustvarjal. Študiral je v Zagrebu, svoja znanja pa je izpopolnjeval tudi na Dunaju, bil je tudi v Španiji. Potem se je začela 2. svetovna vojna. Zoran se je preselil v Italijo, v Trst. Ker se je boril proti fašizmu, so ga odpeljali v koncentracijsko taborišče. Tam je videl grozne stvari. Po vojni se je preselil v Francijo. V [Parizu](https://sl.wikipedia.org/wiki/Pariz) je živel do pozne starosti.

Slikal je krajine, tihožitja, portrete, **dalmatinske osličke in konjičke**, avtoportrete, drevesa, prizore groze iz [taborišča](https://sl.wikipedia.org/wiki/Koncentracijsko_tabori%C5%A1%C4%8De) [Dachau](https://sl.wikipedia.org/wiki/Dachau), vedute Benetk, dvojne portrete z ženo Ido in avtoportrete.

Zoran Mušič je svetovno znan slikar. Stalna zbirka nekaterih njegovih grafik je od leta [1991](https://sl.wikipedia.org/wiki/1991) na ogled v dvorcu Dobrovo v [Goriških Brdih](https://sl.wikipedia.org/wiki/Gori%C5%A1ka_Brda), njegova stalna zbirka pa je tudi v Narodni galeriji v Ljubljani.

Ko bo konec kooronavirusa, povabi starše in si skupaj oglejte njegova dela.

In tvoja likovna naloga?

Nariši konja. Takega, domišljijskega ali zelo resničnega. Z barvami, barvicami, svinčnikom, peresom…izberi sam/a. Pošlji mi slikco. ☺

**SLOVENSKI JEZIK**

Opis živali, nevretenčar. Nadaljuj delo od včeraj.

Kaj rečeš na to: Ej, a veš, da je konec že drugega tedna in učenja na daljavo?

Lep pozdravček vsem,

Nives